Diari Oficial de la Generalitat Valenciana


Sumari del DOGV 4630, del 14-11-2003 (2003/11067)

RESOLUCIÓ de 4 de juny de 2003, del conseller d'Obres Públiques, Urbanisme i Transports, per la qual declara compatible amb l'ordenació urbanística del municipi de Bunyol el nou projecte bàsic de la variant de Bunyol i condicionament de la VP-3031, tram Bunyol.Alborache a la VP-3031 (CV-425), en la part relativa a la variant de Bunyol.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4630

Data del DOGV
:   14-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11265


Data del document
:   04-06-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Buñol
    * pla d'urbanisme

RESOLUCIÓ de 4 de juny de 2003, del conseller d'Obres Públiques, Urbanisme i Transports, per la qual declara compatible amb l'ordenació urbanística del municipi de Bunyol el nou projecte bàsic de la variant de Bunyol i condicionament de la VP-3031, tram Bunyol'Alborache a la VP-3031 (CV-425), en la part relativa a la variant de Bunyol. [2003/X11899]
  
Vist l'expedient remés per la Diputació Provincial de València, pel que sol·licita la declaració de compatibilitat amb l'ordenació urbanística del municipi de Bunyol, del nou projecte bàsic de la variant de Bunyol i condicionament de la VP-3031, tram Bunyol'Alborache a la VP-3031 (CV-425), en la part relativa a la variant de Bunyol, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant anuncis publicats en el DOGV de data 1 d'octubre de 2001, DOGV de 16 de novembre de 2002 i en els periòdics Levante i Diario de Valencia de 16 de novembre de 2002. Després del pertinent període d'exposició pública en el qual l'Ajuntament de Bunyol va presentar una al·legació, va ser aprovat definitivament per la Presidència de la Diputació Provincial.
  
Segon. La documentació remesa conté el decret de la Presidència de la Diputació que concreta la tramitació realitzada i còpia del projecte de construcció de la variant de Bunyol.
  
Tercer. En la documentació aportada consta que aquesta administració ha remés còpia del projecte als ajuntaments de Bunyol i Macastre, a la Conselleria d'Obres Públiques, Urbanisme i Transports, Conselleria de Medi Ambient i a la Confederació Hidrogràfica del Xúquer, i únicament hi ha constància del pronunciament de l'administració local directament afectada.
  
Quart. Amb data 13 de maig de 2003, la Diputació ha remés còpia del pla de classificació de sòl del planejament vigent en el municipi afectat, en el que s'ha incorporat la reserva de la variant prevista.
  
Cinqué. Bunyol disposa de normes subsidiàries aprovades definitivament per la Comissió Territorial d'Urbanisme en data 1 de juny de 1987. En el seu desenvolupament s'han tramitat a més diverses modificacions puntuals i planejament parcial.
  
El director general d'Urbanisme i Ordenació Territorial va emetre, amb data 26 de setembre de 2002, informe de caràcter favorable respecte del projecte de Pla general que l'Ajuntament redacta, i declara acabada la fase de concert d'aquest instrument de planejament.
  
Sisé. La Comissió Territorial d'Urbanisme de València, en sessió realitzada el 15 de maig de 2003, va acordar elevar al conseller d'Obres Públiques, Urbanisme i Transports proposta de declarar compatible amb l'ordenació urbanística del municipi de Bunyol l'expedient de referència.
  
Fonaments de dret
  
Primer. L'article 81 de la Llei 6/1994, de 15 de novembre, reguladora de l'activitat urbanística (en endavant, LRAU) determina que la realització material de tota obra pública exigeix verificar prèviament la compatibilitat amb l'ordenació urbanística i territorial. La verificació quan l'obra no estiga subjecta a llicència, s'efectuarà sotmetent el projecte bàsic als tràmits propis del procediment d'aprovació dels plans especials.
  
Segon.- L'objecte del projecte és la concreció tècnica de l'execució de la variant de la carretera VP-3031 (CV-425) al seu pas per la població esmentada.
  
De conformitat amb el que estableix l'article 15 de la Llei 6/91, de carreteres de la Comunitat Valenciana, les obres derivades del projecte de referència no estan sotmeses a llicència municipal, pel fet de constituir obres públiques d'interés general comunitari.
  
Tercer. La tramitació ha sigut correcta conforme d'acord amb el que estableix l'article 38 per remissió de l'article 81 de la LRAU.
  
Quart. Consta en la documentació remesa que la Conselleria de Medi Ambient ha dictat amb data 4 de juliol de 2002, declaració d'impacte ambiental de caràcter favorable respecte del projecte.
  
Cinqué. Respecte a la compatibilitat de l'actuació amb l'ordenació urbanística existent en el municipi de Bunyol, cal observar que el projecte introduiria en l'ordenació, a l'est del nucli residencial, un element viari de caràcter estructural que no afectaria en cap cas als desenvolupaments urbanístics previstos per les Normes subsidiàries pel fet que discorre per sòls adscrits al sòl no urbanitzable.
  
Sense perjudici d'això, s'estima que la nova infraestructura no resultaria incompatible amb el model territorial vigent en el municipi, ni entraria en col·lisió amb les propostes d'aquest planejament, havent sigut integrada per l'administració afectada, en el futur marc d'ordenació municipal que incorpora el document de concert del Pla general de Bunyol.
  
Sisé. Al conseller d'Obres Públiques, Urbanisme i Transports corresponen aquelles competències urbanístiques de la Generalitat Valenciana que no estiguen expressament atribuïdes pel mencionat reglament a altres òrgans, de conformitat amb l'article 6.K del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Declarar compatible amb l'ordenació urbanística del municipi de Bunyol, el nou projecte bàsic de la variant de Bunyol i condicionament de la VP-3031, tram Bunyol - Alborache a la VP-3031 (CV-425), en la part relativa a la variant de Bunyol.
  
Contra la present resolució, que posa fi a la via administrativa es pot interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que s'hi puga exercir qualsevol altre recurs que estime oportú.